gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl de es gl gl gl gl gl gl ja en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Tan só un de cada cinco colexios públicos do país ten nome de muller
Domingo, 02 de outubro de 2022
A PRESENZA FEMININA NO COLECTIVO ESCOLAR REPRESENTA O 70%
O Sindicato de Traballadores do Ensino de Galiza, STEG, denuncia que só o 20% dos colexios públicos do país ten nome de muller, malia que as mulleres representan o 70% dos traballadores dentro do colectivo de mestres.
Redacción - 14:05 06/03/2007
Tags: ensino muller STEG toponimia
CEIP Francisco Franco, en Beariz (O Carballiño)
O STEG presentou este martes o Estudo do xénero dos nomes dos colexios dos centros de ensino público galego, elaborado con motivo da celebración do 8 de marzo, Día Internacional da Muller Traballadora. O informe analiza a denominación das 1.764 escolas existentes en Galiza, do que foron excluídas as que teñen nome de topónimo.
Por profesións, o 53% dos centros educativos levan por nome o dun personaxe relixioso feminino e só o 22% masculino; en canto a nomes de docentes, só o 9% levan o dunha mestra, polo 12% de mestres. No que respecta a políticos, estes representan o 7% fronte ao 0% de mulleres; en intelectuais, os masculinos constitúen o 32% fronte ao 22% de mulleres; e no de artistas os masculinos suman o 5% fronte ao 1% dos femininos.
"Hai 10 colexios en toda a comunidade que se chaman Rosalía de Castro", salientou a responsábel de Muller de STEG, Maiuca Cortón, quen lamentou que non se teñan en conta a outras mulleres intelectuais. Tamén criticou a denominada categoría "consorte", referida aos centros que levan un nome feminino por ser "muller de", como é o caso do CEIP Carmen Polo.
O STEG manifestou que con este estudo constátase "a invisibilización das mulleres", debido, sobre todo, ao "descoñecemento das achegas destas á docencia". "Semella que se está a reproducir unha imaxe feminina baseada en estereotipos sexistas, transmitidos na escola", precisou Cortón.
A central sindical invitou á comunidade educativa a que traslade un compromiso "firme" coa fin de "deixar de transmitir estas desigualdades". Neste senso, apelou á Xunta a "se comprometer a empregar nomes femininos nos centros de nova creación", e aos colexios con nomes relixiosos a que o muden. Para isto, o STEG porá en marcha a partir de abril unha campaña para explicar nos centros o cambio de nome.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto